<classify> MBUNGE wa Vunjo, James Mbatia ambaye ametetea uenyekiti wake katika Chama cha NCCR-Mageuzi kwa mara ya tano, amesema ana imani Tanzania itaendelea kuwa na amani kwa kuwa ina umoja.Mbatia alisema hayo katika uchaguzi huo uliofanyika juzi ukitanguliwa na kikao cha Halmashauri Kuu ya Taifa.Akizungumzia mikakati yake ya kuiongoza NCCRMageuzi, chama alichokiongoza tangu mwaka 2000, Mbatia alibainisha kuwa chama hicho kimekuwa na kitaendelea kupigania serikali ya Umoja wa Kitaifa, kwa kuwa ndio msingi wa maendeleo.Alisema, chama chake kitaendelea kuipigania hoja hiyo kwa kuwa ndio msingi wa kuwaunganisha wananchi pamoja, licha ya tofauti zao za kidini, kabila na rika.Alisema;Hiki ni chama cha watu wote na hakibagui wala kukejeli dini, kabila wala itikadi ya mtu, kama mnavyokumbuka hivi karibuni nimemsifia Rais John Magufuli kwa kazi nzuri ya kuongoza nchi, sasa inaonesha kuwa kama tukiwa wamoja katika kusukuma nchi, tutafanya mengi makubwa.Pia alitoa ushauri kwa vyama vya siasa vyenye lengo la kuungana kushindana na serikali ya Chama Cha Mapinduzi CCM kwenye chaguzi kadhaa zijazo, kuwa vinapaswa kuwa na muungano thabiti usiotetereka ili kufanikisha azma hiyo.  <topic>: kitaifa 